چاہ بابل

چاہ بابل
چاہ کنویں کو کہتے ہیں اور بابل جگہ کا نام ہے
 وجہ تسمیہ 
بابل کی وجہ تسمیہ یہ ہے کہ زبانیں اس میں وہاں مخلوط ہوجاتی تھیں۔مدارک التنزیل،ابو البرکات عبد اللہ النسفی، البقرہ،102
بغداد سے جنوب کی طرف تقریبا پچپن میل کے فاصلے پر ایک چوکور کنواں جس کا قطر تین فٹ کے قریب ہے۔ کنکر پھینکنے سے پتا چلتا ہے کہ اس میں پانی موجود ہے۔ کہا جاتا ہے کہ اس میں دو فرشتے ہاروت و ماروت الٹے لٹکے ہوئے ہیں اور قیامت تک لٹکے رہیں گے۔کتاب:مکمل اسلامی انسائیکلوپیڈیا،مصنف:مرحوم سید قاسم محمود،ص-701 علمائے یہود کا کہنا ہے کہ زمین پر قیام کے دوران ہاروت و ماروت کی نگاہ ایک خوبصورت عورت زہرہ پر پڑی اور وہ اس کے قربت کے طلب گار ہوئے۔ زہرہ کے کہنے پر انھوں نے شراب خوری، بت پرستی  اور قتل و غارت تک سے گریز نہیں کیا۔ یہاں تک کہ زہرہ کو اسم اعظم بھی سکھا دیا۔ زہرہ اسم اعظم کی برکت سے آسمان پر چلی گئی اور ہاروت و ماروت خدا کے غضب میں مبتلا ہو کر چاہ بابل میں قید ہوئے۔ قرآن پاک میں ہاروت اور ماروت کا نام آیا ہے مگر مذکورہ قصے کی طرف کوئی اشارہ نہیں ہے۔

 حوالہ جات 

زمرہ:آثار قدیمہ